Ontološka razlika
<s>Ontološka razlika () je pojmovno razlikovanje bića (-{Seienden}-) i bitka (-{Sein}-), na čemu je u savremenoj filozofiji posebno insistirao Martin Hajdeger.</s><s>Po njemu, biće je pojedinačna ili posebna manifestacija onoga biti (bitka).</s><s>Biće je svako pojedinačno postojeće, koje ima svoju bit, bez obzira na način bivstvovanja (realni ili idealni) ili kvalitet onoga što jeste.</s><s>Biće ima svoju bićevnost (jestost, prisustvo) samo po tome što učestvuje u bitku, što ukazuje na razliku bića i bitka, koja se često previđa.</s><s>Nasuprot biću, koje je uvek određeno i sadržajno ograničeno, bitak je neograničen, neodređen i besadržajan.</s>

<s>Ontološka razlika je stoga razlika koju svaka ontologija (svaki govor o biću) implicitno ili eksplicitno pretpostavlja: biće kao pojava jeste, pa se podrazumeva da jeste po nečemu (bitak je u njemu nužno „prisutan") ili po ničemu (bitak je u njemu kontingentno „prisutan“, pa je takvo biće samo privremeno, uz stalno prisutnu mogućnost da pređe u nebiće).</s>

<s>Preko bića bitak se manifestuje ne samo u mnoštvenosti, nego i u vremenitosti: onome što jest (biće) pripada ono što je bilo i ono što će biti.</s><s>Hartman je smatrao da je ontološka razlika ključ za valjano razumevanje i zasnivanje ontologije.</s><s>„Bitak i biće razlikuju se na isti način kao istina i istinito, stvarnost i stvarno, realitet i realno.</s><s>Ima mnogo toga što je istinito, ali sam istiniti bitak je u tom mnoštvu jedan te isti; filozofski je pogrešan govor o istinama u množini i trebalo bi ga izbegavati.</s><s>Isto je tako pogrešno govoriti o stvarnostima, realitetima i sličnom.</s><s>Ono što je stvarno raznoliko je, ali stvarnost u toj raznolikosti je jedna, jedan identični modus bitka.</s><s>Isto važi za bića i bitak“.</s>

<s>Martin Hajdeger je ovoj razlici pridavao gotovo sudbonosni značaj: „Ontologija se zasniva na razlikovanju bitka i bića“.</s>

<s>Reference</s>

<s>Vidi još 
 Bit
 Biće
 Bitisanje
 Ontologija</s>

<s>Ontologija
Filozofija</s>

